Με ανάρτηση που έκανε στο twitter, ο ευρωβουλευτής της ΝΔ υποστήριξε πως η Ελλάδα πρέπει να «απαντήσει» στις απειλές του Ερντογάν εγκλωβίζοντας πρόσφυγες και μετανάστες «σε απομακρυσμένο ακατοίκητο η αραιοκατοικημένο νησί, επιτηρούμενοι σε συνθήκες ασφάλειας», προκειμένου να αποθαρρυνθούν όσοι θελήσουν να βρεθούν στην Ελλάδα.

Θεωρώ ότι αν συνεχιστεί η οργανωμένη από Ερντογάν ροή προσφύγων&μεταναστών,πρέπει να εφαρμόσουμε μεθόδους Αυστραλίας.

Οσοι έρχονται θα εγκλωβίζονται σε απομακρυσμένο ακατοίκητο η αραιοκατοικημένο νησί,επιτηρούμενοι σε συνθήκες ασφάλειας.

Μόλις μαθευτεί,θα σταματήσουν να έρχονται — Γιώργος Κύρτσος (@GiorgosKyrtsos) September 6, 2019

Σημειώνεται ότι η «μέθοδος» της Αυστραλίας απέναντι στους αιτούντες άσυλο είναι η μεταφορά τους σε κέντρα κράτησης σε νησιά του Ειρηνικού Ωκεανού. Υπενθυμίζεται ότι προ ημερών ο Κυριάκος Βελόπουλος της Ελληνικής Λύσης είχε καταθέσει παρόμοια πρόταση, ζητώντας να σταλούν πρόσφυγες και μετανάστες σε ξερονήσια.